CELEX: 62018CN0488
Language: et
Date: 2018-07-25 00:00:00
Title: Kohtuasi C-488/18: Eelotsusetaotlus, mille on esitanud Bundesfinanzhof (Saksamaa) 25. juulil 2018 – Finanzamt Kaufbeuren mit Außenstelle Füssen versus Golfclub Schloss Igling e. V.

29.10.2018   
            
            
               ET
            
            
               Euroopa Liidu Teataja
            
            
               C 392/6
            
         
      Eelotsusetaotlus, mille on esitanud Bundesfinanzhof (Saksamaa) 25. juulil 2018 – Finanzamt Kaufbeuren mit Außenstelle Füssen versus Golfclub Schloss Igling e. V.
      (Kohtuasi C-488/18)
      (2018/C 392/09)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kaebaja ja vastustaja kassatsioonimenetluses: Finanzamt Kaufbeuren mit Außenstelle Füssen
      
         Vastustaja ja kassatsioonkaebuse esitaja: Golfclub Schloss Igling e. V.
      
         Eelotsuse küsimused
      
      
                  1.
               
               
                  Kas nõukogu 28. novembri 2006. aasta direktiivi 2006/112, mis käsitleb ühist käibemaksusüsteemi (1), artikli 132 lõike 1 punktil m, mis hõlmab „otseselt spordi või kehakultuuriga seotud teatava[i]d teenuse[i]d, mida mittetulundusühingud osutavad spordi või kehakultuuriga tegelevatele isikutele“, on vahetu õigusmõju, millest tulenevalt saavad mittetulundusühingud sätte ülevõtmata jätmise korral sellele vahetult tugineda?
               
            
                  2.
               
               
                  Kui esimesele küsimusele tuleb vastata jaatavalt, siis kas „mittetulundusühingu“ puhul nõukogu 28. novembri 2006. aasta direktiivi 2006/112, mis käsitleb ühist käibemaksusüsteemi, artikli 132 lõike 1 punkti m tähenduses on tegemist
                  
                              —
                           
                           
                              liidu õiguse mõistega, mida tuleb tõlgendada autonoomselt, või
                           
                        
                              —
                           
                           
                              võivad liikmesriigid seada ühingu liigitamise mittetulundusühinguks sõltuvusse sellistest tingimustest, nagu on sätestatud maksuseadustiku (Abgabenordnung) § -s 52 koostoimes § -ga 55 (või maksuseadustiku § -s 51 jj tervikuna)?
                           
                        
            
                  3.
               
               
                  Kui tegemist on liidu õiguse mõistega, mida tuleb tõlgendada autonoomselt, siis kas mittetulundusühing nõukogu 28. novembri 2006. aasta direktiivi 2006/112, mis käsitleb ühist käibemaksusüsteemi, artikli 132 lõike 1 punkti m tähenduses peab olema ette näinud korra, mille kohaselt tuleb ühingu lõpetamise korral kanda olemasolev vara üle teisele sporti või kehakultuuri edendavale mittetulundusühingule?
               
            
         (1)  ELT 2006, L 347, lk 1.